CELEX: 62013CN0616
Language: lt
Date: 2013-11-27 00:00:00
Title: Byla C-616/13 P: 2013 m. lapkričio 27 d. Productos Asfálticos (PROAS), S.A. pateiktas apeliacinis skundas dėl 2013 m. rugsėjo 16 d. Bendrojo Teismo (aštuntoji kolegija) priimto sprendimo byloje T-495/07 PROAS prieš Komisiją

25.1.2014   
            
            
               LT
            
            
               Europos Sąjungos oficialusis leidinys
            
            
               C 24/15
            
         2013 m. lapkričio 27 d. Productos Asfálticos (PROAS), S.A. pateiktas apeliacinis skundas dėl 2013 m. rugsėjo 16 d. Bendrojo Teismo (aštuntoji kolegija) priimto sprendimo byloje T-495/07 PROAS prieš Komisiją
   (Byla C-616/13 P)
   2014/C 24/27
   Proceso kalba: ispanų
   
      Šalys
   
   
      Apeliantė: Productos Asfálticos (PROAS), S.A., atstovaujama advokatės C. Fernández Vicién
   
      Kita proceso šalis: Europos Komisija
   
      Apeliantės reikalavimai
   
   
               —
            
            
               Pripažinti apeliacinį skundą priimtinu ir pagrįstu.
            
         
               —
            
            
               Panaikinti 2013 m. rugsėjo 16 d. Bendrojo Teismo sprendimą.
            
         
               —
            
            
               Pripažinti pirmojoje instancijoje pateiktą ieškinį pagrįstu ir panaikinti 2007 m. spalio 3 d. Komisijos sprendimą byloje COMP/38.710 — Bitumas — Ispanija arba bent jau sumažinti apeliantei paskirtą baudą.
            
         
               —
            
            
               Nepatenkinus šių reikalavimų — grąžinti bylą iš naujo nagrinėti Bendrajam Teismui.
            
         
               —
            
            
               Bet kuriuo atveju priteisti iš Komisijos visas su šiuo procesu ir procesu Bendrajame Teisme susijusias bylinėjimosi išlaidas.
            
         
      Apeliacinio skundo pagrindai ir pagrindiniai argumentai
   
   
               1.
            
            
               Bendrasis Teismas pažeidė veiksmingos teisminės gynybos principą, kai vykdant neribotos jurisdikcijos kontrolę atsisakyta nagrinėti Productos Asfálticos, S.A. pateiktus su baudos dydžio nustatymu susijusius motyvus. Konkretūs šio pažeidimo elementai:
               
                           —
                        
                        
                           Bendrasis Teismas iškraipė motyvus, kuriuos Productos Asfálticos, S.A. nurodė Bendrajam Teismui pateiktame ieškinyje dėl panaikinimo.
                        
                     
                           —
                        
                        
                           Bendrasis Teismas neatliko nepriklausomos motyvų, pagrindžiančių už pažeidimą paskirtos baudos dydį, pakankamumo analizės.
                        
                     
                           —
                        
                        
                           Bendrasis Teismas neišnagrinėjo, ar Komisija, atsižvelgiant į nusistovėjusią jos praktiką, paisė vienodo vertinimo ir teisinio apibrėžtumo principų.
                        
                     
                           —
                        
                        
                           Neišnagrinėtas Productos Asfálticos, S.A. konkretus vaidmuo darant pažeidimą ir neužtikrintos prašomos procesinės garantijos.
                        
                     
         
               2.
            
            
               
                  
                     Bendrasis Teismas pažeidė teisinio saugumo ir vienodo vertinimo principus, taip pat
                  
                  Productos Asfálticos, S.A. teisę į gynybą, nes klaidingai išaiškino Pagal Reglamento Nr. 17 (1) 15 straipsnio 2 dalį skiriamų baudų gaires:
               
                           —
                        
                        
                           Bendrasis Teismas leido Komisijai pažeisti savo pačios patvirtintas gaires taip suteikdamas jai galimybę skaičiuojant baudos dydį neatsižvelgti į menką pažeidimo poveikį.
                        
                     
                           —
                        
                        
                           Bendrasis Teismas pažeidė Productos Asfálticos, S.A. teisę į gynybą neleisdamas paneigti karteliams paprastai taikomos prezumpcijos.
                        
                     
         
               3.
            
            
               
                  
                     Bendrasis Teismas pažeidė gero administravimo ir protingo termino laikymosi principus.
                  
               
            
         
               4.
            
            
               
                  
                     Bendrasis Teismas pažeidė bylinėjimosi išlaidų paskirstymui taikomus principus.
                  
               
            
         
      (1)  Reglamentas (EEB) Nr. 17. Pirmasis reglamentas, įgyvendinantis Sutarties 85 ir 86 straipsnius (OL 13, p. 204; 2004 m. specialusis leidimas lietuvių k., 8 sk., 1 t., p. 3).